দেশে ২৪ ঘণ্টায় করোনায় আক্রান্ত ১৮৭৩, মৃত্যু ২০ জন - দৈনিক ই-কন্ঠ২৪
শুক্রবার, ০৫ Jun ২০২০, ০২:৩৪ অপরাহ্ন
২৩ মে, ২০২০ / ৭ Time View
বাংলাদেশে গত ২৪ ঘণ্টায় করোনাভাইরাসে আক্রান্ত হয়েছেন ১৮৭৩ জন। এ পর্যন্ত এটিই আক্রান্তের সর্বোচ্চ সংখ্যা। এ সময়ে মৃত্যু হয়েছে আরো ২০ জনের। এ নিয়ে মোট মৃতের সংখ্যা দাঁড়ালো ৪৫২ জনে এবং আক্রান্ত ৩২ হাজার ৭৮ জন।
আজ শনিবার দুপুর আড়াইটায় স্বাস্থ্য অধিদফতরের নিয়মিত অনলাইন স্বাস্থ্য বুলেটিনে এ তথ্য জানান অধিদফতরের মহাপরিচালকের দায়িত্বপ্রাপ্ত অতিরিক্ত মহাপরিচালক (প্রশাসন) অধ্যাপক ডা: নাসিমা সুলতানা।
মারা যাওয়া ব্যক্তিদের সম্পর্কে জানানো হয়, পুরুষ ১৬ জন ও নারী চারজন। এদের মধ্যে হাসপাতালে মারা গেছেন ১৫ জন, বাড়িতে চারজন ও হাসপাতালে আনার পথে একজন।
২৪ ঘণ্টায় আইসোলেশনে নেয়া হয়েছে ২৮৬ জনকে। আইসোলেশন থেকে ছাড় দেয়া হয়েছে ৪১ জনকে।